Document ID: /roh_data/filtered/fineweb-2-filterrobots_roh.jsonl.gz/69387

Segirar ed assicurar a moda persistenta
Nus assicurain ils edifizis en il chantun Grischun cunter donns da fieu e donns elementars. Cun agid da la protecziun cunter incendis, la prevenziun da donns elementars ed ils corps da pumpiers evitain e reducin nus donns a moda persistenta. Sco center da cumpetenza per la protecziun d'edifizis e da persunas As cussegliain nus gugent en connex cun dumondas davart l'assicuranza, la prevenziun e l'intervenziun.
Assicuranza
Nossa assicuranza procura per ina segirada favuraivla da tut ils edifizis en cas da donns da fieu e donns elementars. Nus protegin Vus da las consequenzas economicas d'in donn cun surpigliar ils custs da la reconstrucziun. La partiziun d'assicuranza elavura ils cas da donn a moda cumpetenta e gida gugent Vus en cas da dumondas.
Prevenziun
Nossa protecziun cunter incendis e nossas expertas e noss experts da donns elementars procuran per ina segirtad persistenta da Voss edifizi. Nus promovain e pretendain mesiras per impedir donns da persunas e donns materials en connex cun l'edifizi. Ina buna prevenziun evitescha donns futurs e gida da tegnair bassas las premias a lunga vista. Sco center da cumpetenza per la protecziun d'edifizis cussegliain nus gugent Vus en dumondas davart la protecziun cunter incendis e la prevenziun da donns elementars.
Pumpiers
Ils corps da pumpiers grischuns gidan cun pumpiers bain scolads ed equipads d'evitar e reducir donns da fieu e donns elementars. Noss team da pumpiers da la GVG organisescha e surveglia ils fatgs da pumpiers grischuns e contribuescha uschia a moda persistenta a la segirtad da la populaziun grischuna. Sco center da cumpetenza per la segirtad cussegliain nus Vus a moda cumplessiva en dumondas d'intervenziun.
Cassa per donns elementars
Nossa Cassa per donns elementars dal Grischun (CDE) paja contribuziuns en cas da donns elementars betg assicurabels vi d'immobiglias, cultiras e lur avertura e protegia, cumplettond l'Assicuranza d'edifizis, cunter las consequenzas economicas d'eveniments da la natira ordaifer ils edifizis. Ella è in'instituziun da dretg public independenta che vegn manada da l'Assicuranza d'edifizis dal Grischun.